एकदिवसीय अन्तर्राष्ट्रियमा शतक हान्ने दोस्रो नेपाली खेलाडी बने रोहित
रोहित पौडेल एकदिवसीय अन्तराष्ट्रिय क्रिकेटमा शतक हान्ने दोस्रो नेपाली खेलाडी बनेका छन् । रोहितले शुक्रबार पपुवा न्यु गिनीविरुद्ध शतक हानेका हुन् । उनले ९१ बलमा सय रन पूरा गरेका हुन् । ९६ बलमा ७ चौका र ३ छक्कासहित रोहित ११० रन बनाएर खेलिरहेका छन् । 
काठमाडौँ — रोहित पौडेल एकदिवसीय अन्तराष्ट्रिय क्रिकेटमा शतक हान्ने दोस्रो नेपाली खेलाडी बनेका छन् । रोहितले शुक्रबार पपुवा न्यु गिनीविरुद्ध शतक हानेका हुन् । उनले ९१ बलमा सय रन पूरा गरेका हुन् । ९६ बलमा ७ चौका र ३ छक्कासहित रोहित ११० रन बनाएर खेलिरहेका छन् । यसअघि नेपालका लागि पारस खड्काले सन् २०१९ जनवरी २८ मा शतक प्रहार गरेका थिए । यसअघि एकदिवसीय अन्तर्राष्ट्रियमा शतक हान्ने रेकर्ड उनको नाममा मात्र थियो । यूएईविरुद्ध पारसले १०९ बलमा ११५ रन बनाएका थिए । 